20. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 40200/400 της 19 Μαΐου/6 Ιουν.  1969 (ΦΕΚ Β΄ 363) Περί τρόπου μισθώσεως της μεταφοράς των ταχ. αποστολών επί των ταχ. γραμμών του Κράτους. Έχοντες υπ’ όψει: α)Το άρθρ. 34 του Νόμ. ΣΙΒ «περί Δημοσίου Λογιστικού» ως και το Ν.Δ. 568/1948 «περί τροποποιήσεως και συμπληρώσεως του άρθρ. 34 του Νόμ. ΣΙΒ/1852» και των περί προμηθειών διατάξεων του Δημοσίου. β)Το από 18/7-2/8/1957 Β.Δ/μα «περί καθορισμού αρμοδιοτήτων του Γενικού Διευθυντού Ταχυδρομείων». γ)Το υπ’ αριθ. 870/60 Β.Δ/μα «περί Οργανισμού της Γεν. Δ/νσεως Ταχυδρομείων». δ)Την υπ’ αριθ. 50324/991/1967 απόφασιν του Αντιπροέδρου της Κυβερνήσεως και των Υπουργών Οικονομικών και Συγκοινωνιών «περί καταργήσεως Συμβουλίων κ.λπ.», αποφασίζομεν: Η δια του δημοσίου διαγωνισμού μίσθωσις της χερσαίας μεταφοράς των Ταχυδρομικών σάκκων, φακέλλων, δεμάτων και λοιπών ειδών της Ταχ/κής Υπηρεσίας των διαμειβομένων μεταξύ των Ταχ./κών Γραφείων του Κράτους, ως και πάντων των δι’ αυτών διαβιβαζομένων εις τε το εσωτερικόν και το εξωτερικόν Ταχυδρομικών αντικειμένων και της επί συμβάσει περισυλλογής εκ των γραμματοκιβωτίων της αλληλογραφίας κατά τας καθοριζομένας εκάστοτε δι’ ιδίων αποφάσεων χρονικάς περιόδους, πραγματοποιείται υπό τους ακολούθους όρους: 1.Γενικοί Όροι 1.1.Η χερσαία επί συμβάσει μεταφορά των Ταχυδρομικών σάκκων, φακέλλων, δεμάτων και λοιπών αντικειμένων, ενεργείται επί ταχυδρομικών γραμμών συνιστωμένων δι’ αποφάσεων ημών. Εις τας αποφάσεις ταύτας καθορίζονται τα μεταφορικά μέσα δι’ ων θα εκτελήται η μεταφορά εφ’ εκάστης των γραμμών, το μήκος της γραμμής εις χιλιόμετρα και η πυκνότης των επ’ αυτής εκτελλουμένων πλήρων δρομολογίων (μετάβασις και επάνοδος). Προκειμένου περί γραμμών χειμερινής ή θερινής περιόδου, καθορίζεται και η χρονική περίοδος λειτουργίας εκάστης τούτων. 1.2.Τα δι’ εκτέλεσιν της μεταφοράς χρησιμοποιούμενα αυτοκίνητα και λοιπά μηχανοκίνητα μέσα, δέον να είναι εξ εκείνων άτινα συμφώνως προς τας εκάστοτε ισχυούσας διατάξεις, δύνανται να εκτελώσι μεταφοράς επί κομίστρω. 1.3.Το χρονικόν διάστημα μισθώσεως εκάστης ταχυδρομικής γραμμής ορίζεται δια των εκδιδομένων υφ’ ημών οικείων διακηρύξεων δημοπρασιών. Το διάστημα τούτο δεν δύναται να είναι ανώτερον των δύο ετών. Ουχ’ ήττον, το Δημόσιον δικαιούται να παρατείνη την διάρκειαν της μισθώσεως ταχυδρομικής γραμμής, μέχρι της αναμισθώσεως αυτής, της παρατάσεως όμως ταύτης μη δυναμένης να υπερβή το τρίμηνον. 1.4.Αι χιλιομετρικαί αποστάσεις των ταχυδρομικών γραμμών, εφ’ όσον κατόπιν ελέγχου ήθελον αποδειχθή διάφοροι των εν ταις σχετικαίς αποφάσεσιν αναγραφομένων, δύνανται να αυξομειωθώσιν, η τυχόν όμως τοιαύτη αυξομείωσις τούτων ουδεμίαν συνεπάγεται μεταβολήν του μισθώματος. 1.5.Απαγορεύεται εις τους εργολάβους και αναπληρωτάς αυτών να μεταφέρωσιν επιστολάς ή άλλα αντικείμενα υπαγόμενα εις το Ταχυδρομικόν μονοπώλιον προς επίδοσιν εις τους παραλήπτας ή και κατάθεσιν αυτών εις το Ταχυδρομείον. Οι παραβάται τιμωρούνται με πρόστιμον, συμφώνως ταις κειμέναις διατάξεσι περί Ταχυδρομικού μονοπωλίου, εν υποτροπή δε δύνανται να κηρυχθώσιν έκπτωτοι. Τα ανωτέρω ισχύουσι και δια την περίπτωσιν καθ’ ην έχει επικολληθή γραμματόσημον επί των μεταφερομένων Ταχυδρομικών αντικειμένων, πλην αν υπάρχη ειδική απόφασις της Ταχυδρομικής Υπηρεσίας, επιτρέπουσα εις τον εργολάβον την μεταφοράν αντικειμένων υπαγομένων εις το Ταχυδρομικόν μονοπώλιον. 1.6.Η εκχώρησις της υπό των ταχ. εργολάβων αναληφθείσης εργολαβίας, απαγορεύεται. Εις περίπτωσιν θανάτου ή στρατεύσεως ή αδυναμίας εργολάβου, ίνα εκπληρώση τας συμβατικάς υποχρεώσεις του ένεκεν ανωτέρας βίας (ασθένεια βαρείας μορφής, αναπηρία, επίταξις μεταφορικού μέσου κλπ.) ή και δι’ οιανδήποτε άλλην δεδικαιολογημένην κατά την κρίσιν της Υπηρεσίας αιτίαν, δύναται είτε ο εγγυητής τούτου είτε ο ανεγνωρισμένος αναπληρωτής του να συνεχίση τας ταχ. μεταφοράς κατά τον υπόλοιπον χρόνον της μισθώσεως επί τω αυτώ μισθώματι και υπό τους αυτούς όρους, εφ’ όσον προσαγάγη έτερον αξιόχρεον εγγυητήν και πληρούνται πάσαι αι προϋποθέσεις της παρούσης αποφάσεως. Η περί συνεχίσεως των μεταφορών αίτησις των ανωτέρω, υποκειμένη εις την έγκρισιν του αρμοδίου Περιφ/κού Ταχ. Επιθεωρητού, δέον να υποβληθή μετά σχετικής δηλώσεως του προτεινομένου νέου εγγυητού εντός προθεσμίας 15 ημερών από της διαπιστώσεως της αδυναμίας του εργολάβου ίνα εκπληρώση τας συμβατικάς υποχρεώσεις του. Εν περιπτώσει αδυναμίας εργολάβου ίνα εκτελή τας συμβατικάς υποχρεώσεις του ένεκεν ανωτέρας βίας, δύναται να καταγγέλληται μονομερώς ή σύμβασις, απαλλασσομένου του εργολάβου πάσης υποχρεώσεως, κατόπιν αποφάσεως του Γενικού Διευθυντού Ταχυδρομείων. Και εις την περίπτωσιν ταύτην εφαρμόζονται αι διατάξεις του 2ου εδαφίου της παρούσης παραγράφου. (Αντί της σελ. 189) Σελ. 189(α) 363-061 Ταχυδρομικές Μεταφορές 22.Γ.β.20 1.7.Οι όροι της παρούσης εφαρμόζονται αναλόγως και επί των εργολάβων εις τους οποίους ανατίθεται κατόπιν διαγωνισμού το έργον της περισυλλογής της αλληλογραφίας εκ των γραμματοκιβωτίων, των εγκατεστημένων εντός μιας περιοχής. 2.Ευθύνη Εργολάβων 2.1.Η ευθύνη των εργολάβων και των αναπληρωτών αυτών εν περιπτώσει απωλείας, βλάβης, φθοράς ή παραβιάσεως ταχ. αποστολών και ταχυδρομικών αντικειμένων εν γένει, μεταφερομένων παρ’ αυτών δεν περιορίζεται μόνον εις τας υπό των κειμένων διατάξεων καθοριζομένας αποζημιώσεις, αλλά δύναται να επεκτείνεται και μέχρι της καταβολής ολοκλήρου της αξίας του περιεχομένου των απολεσθέντων ή φθαρέντων αντικειμένων δι’ αποφάσεως του Γενικού Διευθυντού Ταχυδρομείων. 2.2.Οι Ταχ. εργολάβοι οφείλουσι να τηρώσι την ην και οι Ταχ. υπάλληλοι εχεμύθειαν επί γεγονότων ή πληροφοριών ων λαμβάνουσι γνώσιν ή άτινα υποπίπτουσιν εις την αντίληψίν των κατά την εκτέλεσιν των καθηκόντων των. Οι παραβάται υπόκεινται ανεξαρτήτως της ποινικής διώξεως, και εις πειθαρχικόν έλεγχον. 3.Προσόντα υποψηφίων Ταχ. Εργολάβων 3.1.Εις τας δημοπρασίας προς μίσθωσιν ταχ. γραμμών γίνονται δεκτά φυσικά πρόσωπα, ασχέτως φύλου, ως και ημεδαπαί Εταιρείαι, Συνεταιρισμοί ή άλλοι Οργανισμοί μεταφορών νομίμως λειτουργούντες. Τα μετέχοντα του διαγωνισμού φυσικά πρόσωπα δέον να παρίστανται κατ’ αυτόν είτε αυτοπροσώπως είτε δι’ ειδικού πληρεξουσίου. Τα νομικά πρόσωπα μετέχουν αυτού δια των νομίμων εκπροσώπων των ή δια των παρ’ αυτών δεόντων εξουσιοδοτημένων προσώπων. 3.2.Εκ των φυσικών προσώπων δεν γίνονται δεκτά εις την δημοπρασίαν: α)Τα στερούμενα της Ελληνική Ιθαγενείας. β)Τα ηλικίας κατωτέρας των 18 ετών. γ)Τα τελούντα υπό απαγόρευσιν ή δικαστικήν αντίληψιν. δ)Τα καταδικασθέντα εφ’ οιωδήποτε κακουργήματι ή εις βαθμόν τουλάχιστον πλημμελήματος επί κλοπή, απάτη ή υπεξαιρέσει. ε)Τα μη γνωρίζοντα ανάγνωσιν και γραφήν. ς)Πρώην ταχ. εργολάβοι κηρυχθέντες έκπτωτοι ή αναπληρωταί ταχ. εργολάβων, αποβληθέντες ένεκεν αμελείας, καταχρήσεως ή οιασδήποτε άλλης αιτίας. ζ)Τα μη δυνάμενα, κατά την κρίσιν της Επιτροπής, συνεπεία σωματικής ή πνευματικής αναπηρίας ή γήρατος, να εκτελώσι προσηκόντως το έργον της ταχ. μεταφοράς. 3.3.Κατά το πέρας της δημοπρασίας ο τελευταίος μειοδότης οφείλει να υποβάλη εις Σελ. 190(α) 363-062 τον Προϊστάμενον του οικείου Ταχυδρομικού Γραφείου υπεύθυνον δήλωσιν, ότι δεν υπάγεται εις τας ανωτέρω εξαιρέσεις. Εις περίπτωσιν ψευδούς δηλώσεως, η συναφθείσα τυχόν σύμβασις λύεται και επακολουθούσι κατ’ αυτού αι συνέπειαι περί αναπλειστηριασμού και αι τοιαύται περί ψευδούς δηλώσεως. 3.4.Οι αναδεικνυόμενοι ταχ. εργολάβοι οφείλουσι να υποβάλωσιν εις την αρμοδίαν Περιφερειακήν Ταχ. Επιθεώρησιν εντός 15 ημερών, αφ’ ης ήθελον κληθή προς τούτο, πιστοποιητικά των αρμοδίων αρχών, ότι δεν υπάγονται εις τας εξαιρέσεις του παρόντος κεφαλαίου. Εργολάβοι οίτινες, κατά την διάρκειαν της μετά του Δημοσίου συμβάσεως αυτών, ήθελον περιπέσει εις τινα των εξαιρέσεων γ΄ και δ΄ της παρ. 3.2. κηρύσσονται έκπτωτοι παντός δικαιώματος απορρέοντος εκ της συμβάσεως και επακολουθούσι κατ’ αυτών αι συνέπειαι της εκπτώσεως, ως καθορίζονται εν τη παρ. 10.7. 3.5.Δια τους ταχ. εργολάβους εφαρμόζονται αι διατάξεις του δια του ΜΘ΄/1948 ψηφίσματος κυρωθέντος υπ’ αριθ. 516/1948 Α. Νόμου «περί ελέγχου νομιμοφροσύνης κλπ. των Δημοσίων Υπαλλήλων και Υπηρετών» ως αύται ετροποποιήθησαν δια της Θ΄/1967 Συντακτικής Πράξεως. 4.Εγγυηταί Ταχ. Εργολάβων 4.1.Οι αναδεικνυόμενοι εργολάβοι δέον να ασφαλίζωσι την ακριβή εκπλήρωσιν των όρων της παρούσης αποφάσεως δι’ εγγυήσεως αξιοχρέου προσώπου, ανεγνωρισμένης, κατά την κρίσιν του αρμοδίου Περιφερειακού Τα. Επιθεωρητού, φερεγγυότητος, παραιτουμένου του ευεργετήματος της διζήσεως. 4.2.Κατά την κρίσιν του αρμοδίου Περιφερειακού Ταχ. Επιθεωρητού, δύνανται να απαλλάσσωνται της υποχρεώσεως ταύτης οι Συνεταιρισμοί και αι Εταιρείαι ή Οργανισμοί Μεταφορών. Δια τα νομικά ταύτα πρόσωπα, δύναται, κατά την κρίσιν του ανωτέρω Περιφερειακού Ταχ. Επιθεωρητού, να ορίζηται εγγύησις τοις μετρητοίς, το ποσόν της οποίας δεν θα είναι κατώτερον του δωδεκάτου του ετησίου μισθώματος. Η χρηματική εγγύησις αποδίδεται μετά πάροδον έτους από της λήξεως της μισθώσεως. 4.3.Τόσον οι Ταχυδρομικοί εργολάβοι, όσον και οι εγγυηταί τούτων θεωρούνται υπόλογοι έναντι του Δημοσίου εν σχέσει προς την διαχείρισιν των παραδιδομένων αυτοίς ταχ. αποστολών εν γένει, επί έτος εισέτι μετά την λήξιν της μισθώσεως. 22.Γ.β.20 Ταχυδρομικές Μεταφορές 5.Διαδικασία Μισθώσεως Ταχυδρομικών  Γραμμών 5.1.Η μίσθωσις των ταχ. γραμμών ενεργείται κατόπιν φανεράς μειοδοτικής δημοπρασίας διεξαγομένης συμφώνως προς τα περί δημοπρασιών ισχύοντα εις ημέρας και ώρας καθοριζομένας υπό της αρμόδιας Περιφερειακής Ταχυδρομικής Επιθεωρήσεως. Η δημοπρασία διενεργείται εις την έδραν των Ταχυδρομικών Γραφείων αφετηρίας και τέρματος των υπό μίσθωσιν ταχυδρομικών γραμμών και ενδεχομένως εις την τοιαύτην των ενδιαμέσων Γραφείων, εφ’ όσον τούτο κρίνεται σκόπιμον. Η δημοπρασία διεξάγεται εν τω συνήθει τόπω δημοπρασιών δια δημοσίου συναγωνισμού και κήρυκος ενώπιον επιτροπής. 5.2.Μέλη της Επιτροπής ορίζονται δι’ αποφάσεως του οικείου Περιφερειακού Ταχ. Επιθεωρητού, ο αρμόδιος Ειρηνοδίκης, ο Προϊστάμενος του Ταχ. Γραφείου και ο Δήμαρχος ή ο Πρόεδρος της Κοινότητος. Μη υπάρχοντος Ειρηνοδίκου ή τούτου κωλυομένου, ως μέλος της Επιτροπής ορίζεται έτερος Δημόσιος Υπάλληλος και τοιούτου μη υπάρχοντος η Επιτροπή απαρτίζεται εκ του Προϊσταμένου του Ταχυδρομικού Γραφείου και του Προέδρου της Κοινότητος. 5.3.Αι προς μίσθωσιν προσφοραί δίδονται μόνον κατά ταχ. γραμμήν, ως καθορίζεται εκάστη εις τας σχετικάς διακηρύξεις. 5.4.Κατά τον διαγωνισμόν τηρούνται πρακτικά εις τα οποία μνημονεύονται άπασαι αι δοθείσαι κατά σειράν προσφοραί. Άμα τω πέρατι της δημοπρασίας τα πρακτικά υποβάλλονται εις την οικείαν Περιφερειακήν Ταχ. Επιθεώρησιν, προς έγκρισιν. 5.5.α.Δια τας γραμμάς, αίτινες εκτείνονται εις την περιφέρειαν μιας μόνον Περιφερειακής Ταχ. Επιθεωρήσεως, ο αρμόδιος Περιφερειακός Ταχ. Επιθεωρητής δι’ αποφάσεώς του, προβαίνει εις κατακύρωσιν της δημοπρασίας εις τον τελευταίον μειοδότην εντός 40 κατ’ ανωτάτον όριον ημερών, εκτός εάν συντρέχουν αι κάτωθι περιπτώσεις, ότε δεν κατακυρώνει ταύτην. 1)Εάν η δοθείσα προσφορά τυγχάνει, κατά την κρίσιν του, ασύμφορος δια το Δημόσιον. 2)Εάν εντός τριημέρου από της διενεργείας της δημοπρασίας ήθελε δοθή έγγραφος αντιπροσφορά προσυπογεγραμμένη και παρά του προτεινομένου υπό του αντιπροσφέροντος εγγυητού, κατά 5% τουλάχιστον κατωτέρας της υπό του τελευταίου μειοδότου δοθείσης προσφοράς. β)Δια τας γραμμάς τας εκτεινομένας εις την περιφέρειαν περισσοτέρων της μιάς Περιφερειακών Ταχ. Επιθεωρήσεων, οι οικείοι Περιφερειακοί Ταχ. Επιθεωρηταί υποβάλλουσι τα πρακτικά εις την Κεντρικήν Υπηρεσίαν προς κατακύρωσιν. Η κατακύρωσις ενεργείται δι’ αποφάσεως του Γενικού Διευθυντού Ταχυδρομείων εντός προθεσμίας 50 ημερών από της δημοπρασίας, υπό τους αυτούς ως άνω όρους. 5.6.Εάν η δημοπρασία απέβη άκαρπος, ως και αν συντρέχουν αι περιπτώσεις της προηγουμένης παραγράφου, αύτη επαναλαμβάνεται μέχρι τελικής μισθώσεως. Εις την περίπτωσιν καταθέσεως μειοδοτικής αντιπροσφοράς, η σχετική δημοπρασία επαναλαμβάνεται με βάσιν την δοθείσαν αντιπροσφοράν. Το μεσολαβούν διάστημα από της ημέρας της τοιχοκολλήσεως της αποφάσεως περί επαναλήψεως της δημοπρασίας μέχρι της ημέρας διενεργείας ταύτης, δεν δύναται να είναι μικρότερον των 5 ημερών. 5.7.Εάν η απόφασις περί κατακυρώσεως της δημοπρασίας δεν εκδοθή εντός των ανωτέρω προθεσμιών ή εκδοθή μεν εντός αυτής, αλλά δεν κοινοποιήθη εντός 45 ημερών, εις πρώτην περίπτωσιν και 55 εις την δευτέραν, από της διενεργείας της δημοπρασίας εις τον τελευταίον μειοδότην, εξ υπαιτιότητος της Ταχ. Υπηρεσίας, δύναται ούτος να μη αποδεχθή την εργολαβίαν, ως και εις ην περίπτωσιν, υπαιτιότητι της Ταχ. Υπηρεσίας, δεν εγκατασταθή εις τα καθήκοντά του εντός 15 ημερών από της κοινοποιήσεως της εγκριτικής της μισθώσεως αποφάσεως. 5.8.Η περί κατακυρώσεως της δημοπρασίας απόφασις του Περιφερειακού Ταχ. Επιθεωρητού ή του Γενικού Διευθυντού Ταχυδρομείων, κατά περίπτωσιν, κοινοποιείται επί υπογραφή εις τον ενδιαφερόμενον μειοδότην, όστις καλείται, ίνα προσέλθη εντός 5 ημερών το βραδύτερον από της κοινοποιήσεως μετά του εγγυητού του, προς σύνταξιν και υπογραφήν της μισθωτηρίου συμβάσεως μετά των οριζομένων εν τη αποφάσει αντιπροσώπων του Δημοσίου. Προκειμένου περί Εταιρειών ή Συνεταιρισμών ή άλλων Οργανισμών Μεταφορών, αι συμβάσεις υπογράφονται παρά των νομίμως εκπροσωπούντων τούτους. Εάν δι’ οιονδήποτε λόγον δεν ήθελον ούτοι προσέλθη εντός της ανωτέρω προθεσμίας, επακολουθούσιν εις βάρος των αι συνέπειαι περί αναπλειστηριασμού.  Των συνεπειών τούτων απαλλάσσονται μόνον εφ’ όσον αποδείξουν ότι συνέτρεχεν περίπτωσις ανωτέρας βίας. 5.9.Η κατάρτισις του εγγράφου της μισθώσεως δύναται να γίνη, πλήν της ενώπιον του Συμβολαιογράφου τοιαύτης, και δια συμφωνητικού κατά τας διατυπώσεις της Πολιτικής Δικονομίας (καταβαλλομένου του αναλογούντος τέλους χαρτοσήμου, όπερ βαρύνει εξ ολοκλήρου τον Ταχ. Εργολάβον). 5.10.Οι αναδεικνυόμενοι Εργολάβοι υποχρεούνται    εις    την     καταβολήν     των     κηρυκείων (Αντί της σελ. 191) Σελ. 191(α) 363-063 Ταχυδρομικές Μεταφορές 22.Γ.β.20 δικαιωμάτων και λοιπών εξόδων της δημοπρασίας, ως και των συμβολαιογραφικών εξόδων εξ ολοκλήρου. 6.Δικαιώματα Δημοσίου 6.1.Το Δημόσιον δικαιούται: α)Να τροποποιή τας υπό μίσθωσιν ταχ. γραμμάς μέχρι της τελικής μισθώσεως αυτών, ως και να συνιστά νέας τοιαύτας, οποτεδήποτε ήθελε κρίνη σκόπιμον. β)Να προβαίνη εις τον περιορισμόν ή προέκτασιν οιαδήποτε μεμισθωμένης γραμμής, εις την αύξησιν ή μείωσιν της συχνότητος εξυπηρετήσεως ταύτης, ως και εις την αύξησιν ή μείωσιν του αριθμού των επ’ αυτής διακινουμένων ταχυδρομικών αποστολών. Λόγω των ως άνω μεταβολών, δύναται να αυξομειούται το μίσθωμα κατά τα κατωτέρω εν παρ. 8, 3α, β και γ, οριζόμενα. Προκειμένου, περί Εργολάβων περισυλλογής αλληλογραφίας εκ των γραμματοκιβωτίων να προβαίνη εις την αύξησιν ή μείωσιν των γραμματοκιβωτίων, ως και εις την αύξησιν ή μείωσιν των περισυλλογών. γ)Να πρεσθέτη εις τας ταχ. γραμμάς και έτερα Ταχ. Γραφεία συνεστημένα ή συνιστώμενα κατά την διάρκειαν της μισθώσεως, εφ’ όσον ταύτα εδρεύουσιν εις Κοινότητας ή Συνοικισμούς, δι’ ων διέρχεται ο Ταχ. Εργολάβος κατά την εξυπηρέτησιν της γραμμής. Δια την αιτίαν ταύτην ουδεμία πρόσθετος αποζημίωσις καταβάλλεται. δ)Να προβαίνη εις την κατάργησιν οιωνδήποτε ταχυδρομικών γραμμών, των Εργολάβων, προς ους κοινοποιείται η περί ταύτης απόφασις 10 ημέρας προ της εφαρμογής της, μη δυναμένων να έχωσι δικαίωμα αποζημιώσεως δια την εκ του λόγου τούτου λύσιν της μισθώσεως. ε)Να μεταβάλλη τα μέσα μεταφοράς εφ’ οιασδήποτε ταχυδρομικής γραμμής. Εις την περίπτωσιν ταύτην προσκαλείται εγγράφως ο εργολάβος ίνα δηλώση εντός 5 ημερών από της επιδόσεως της προσκλήσεως, εάν δέχεται να συνεχίση τας μεταφοράς δια των νέων μέσων. Εν περιπτώσει καταφατικής δηλώσεως, γενησομένης εγγράφως και προσυπογραφησομένης υπό του εγγυητού του, υποχρεούται ούτος, όπως εντός 30 ημερών αφ’ ης έλαβε την πρόσκλησιν, ποιήση έναρξιν των μεταφορών δια των καθορισθέντων νέων μέσων, άλλως κηρύσσεται έκπτωτος και επαναλαμβάνεται η δημοπρασία προς αναμίσθωσιν της γραμμής δια των νέων μέσων, εις βάρος του. Σελ. 192(α) 363-064 Εάν ούτος δεν απαντήση εις την πρόσκλησιν ή απαντήση αρνητικώς, το Δημόσιον δικαιούται να λύση μονομερώς την μίσθωσιν της γραμμής άνευ ουδεμίας αποζημιώσεως. Λόγω μεταβολής του χρησιμοποιουμένου μέσου μεταφοράς, επέρχεται αυξομείωσις του μισθώματος κατά τα κατωτέρω εν παρ. 8 3 δ΄, οριζόμενα. ς)Να προβαίνη εις την μίσθωσιν εκτάκτων μέσων εις βάρος των ταχ. εργολάβων εις ας περιπτώσεις ούτοι δεν παρευρίσκονται εγκαίρως εις τα Γραφεία της εκκινήσεώς των δια την παραλαβήν των ταχ. αποστολών ή δι’ οιονδήποτε λόγον δυστροπούσιν ή αρνούνται να εκτελέσωσι τα δρομολόγιά των. Εις τας ανωτέρω περιπτώσεις, πλην του καταλογισμού εις βάρος των των δαπανών εκ της χρησιμοποιήσεως εκτάκτων μέσων, ούτοι υπόκεινται και εις πειθαρχικήν δίωξιν. ζ)Να λύη πάσαν μίσθωσιν μεταφοράς εφ’ οιασδήποτε ταχ. γραμμής εις ην περίπτωσιν ήθελε τούτο αναλάβει την δι’ ιδίων μέσων εξυπηρέτησιν ταύτης ή ήθελεν εξασφαλίσει την εξυπηρέτησιν αδαπάνως.  Η απόφασις περί της λύσεως της μισθώσεως ανακοινούται 10 ημέρας προ της εκτελέσεώς της εις τον Ταχυδρομικόν Εργολάβον, όστις ουδέν δικαίωμα αποζημιώσεως εκ της αιτίας ταύτης δύναται να έχη. 6.2.Αι αφορώσαι τας περίπτ. α-ε του παρόντος κεφαλαίου αποφάσεις, εκδίδονται υπό του Γενικού Διευθυντού Ταχυδρομείων, αι αφορώσαι δε τας ς΄ και ζ΄ τοιαύτας, εκδίδονται υπό του αρμοδίου Περιφερειακού Ταχυδρομικού Επιθεωρητού. 22.Γ.β.20 Ταχυδρομικές Μεταφορές 7.Υποχρεώσεις Εργολάβων 7.1.Οι Ταχυδρομικοί Εργολάβοι υποχρεούνται: α)Να συμμορφούνται  προς τας υφισταμένας ή εκδιδομένας εκάστοτε οδηγίας και κανονισμούς της Ταχυδρομικής Υπηρεσίας, όσον αφορά την διαδικασίαν παραρόσεως και παραλαβής των ταχ. αποστολών εν γένει. β)Να εκτελώσι τας μεταφοράς κατά τα εκάστοτε ισχύοντα δρομολόγια διανύοντες τας χιλιομετρικάς αποστάσεις των ταχ. γραμμών εντός των υπό των δρομολογίων προβλεπομένων χρονικών ορίων, καθοριζομένων βάσει της αποστάσεως των γραμμών καθ’ ώραν, ως ακολούθως: Δια τους πεζούς 5 χιλιόμετρα. Δια τους εφίππους 6 χιλιόμετρα. Δια τους χρησιμοποιούντας αμάξας και ποδήλατα 8 χιλιόμετρα και  Δια τους χρησιμοποιούντας αυτοκίνητα και μοτοσυκλέττας 30 χιλιόμετρα. Η καθυστέρησις του δρομολογίου θεωρείται δικαιολογημένη εάν οφείλεται εις ανωτέραν βίαν (π.χ. καθυστέρησις αφίξεως του μεθ’ ου ανταποκρίνεται μέσου, βλάβη καθ’ οδόν του χρησιμοποιουμένου μεταφορικού μέσου, σφοδρά κακοκαιρία κλπ.).Τα γεγονότα τα συνιστώντα την ανωτέραν βίαν δέον να αποδεικνύωνται υπό του εργολάβου. γ)Να χρησιμοποιώσι δια την μεταφοράν των αποστολών και λοιπών ταχ. αντικειμένων τα καθωρισμένα μεταφορικά μέσα, υφ’ οιανδήποτε μεταβολήν των δρομολογίων ή τροποποίησιν της γραμμής. Εις περιπτώσιν χρησιμοποιήσεως ατελεστέρου μεταφορικού μέσου, κατά δρομολόγιόν τι, εκτός της επιβολής εις τούτους προστίμου, θα ενεργήται ανάλογος έκπτωσις του μισθώματός των κατά τα εν παρ. 8 3δ΄ καθοριζόμενα. δ)Να αναμένωσι την άφιξιν ή διέλευσιν των μεθ’ ων ανταποκρίνονται συγκοινωνιακών  μέσων, εις περίπτωσιν καθυστερήσεως αυτών. ε)Να δέχωνται επί των αυτοκινήτων ή αμαξών, εφ’ όσον χρησιμοποιούσι τοιαύτα μεταφορικά μέσα, δωρεάν τους κινουμένους δι’ υπηρεσίαν Ταχυδρομικούς υπαλλήλους, δυνάμει ειδικής διαταγής του Υπουργείου, ή των αρμοδίων Περιφερειακών Ταχ. Επιθεωρητών, Διευθυντών Ταχ. Δ/νσεων ή Προϊσταμένων Ταχ. Γραφείων, εξ ων εξαρτώνται. ς)Να αναρτήσωσιν εφ’ όσον υποδειχθή υπό της Ταχ. Υπηρεσίας, εις τα χρησιμοποιούμενα παρ’ αυτών αυτοκίνητα και τας αμάξας, γραμματοκιβώτια χορηγούμενα υπό της Υπηρεσίας, εντός των οποίων το Κοινόν θα δύναται να ρίπτη την αλληλογραφίαν του. Η επιμέλεια της συντηρήσεως των γραμματοκιβωτίων τούτων θα βαρύνη την Ταχ. Υπηρεσίαν. ζ)Να πωλώσι εις το κοινόν των χωρίων της διελεύσεώς των γραμματόσημα, εφ’ όσον ήθελε ζητήσει τούτο η Ταχ. Υπηρεσία. η)1.Να εκτελώσι την παραλαβήν και παράδοσιν των ταχ. αποστολών εν γένει εντός των Ταχ. Καταστημάτων ή οιωνδήποτε άλλων καταστημάτων εις τα οποία κατά την σύμβασιν υποχρεούνται να παραδίδωσιν ή παραλαμβάνωσι ταχ. αποστολάς και εις τα υπό της Υπηρεσίας καθοριζόμενα σημεία. Εις περίπτωσιν μεταφοράς μετά την δημοπρασίαν και μέχρι λήξεως της μισθώσεως του Ταχ. Καταστήματος ή των Καταστημάτων εις τα οποία κατά τα ανωτέρω ενεργείται η παράδοσις και παραλαβή των αποστολών εις έτερον οίκημα εντός ακτίνος μεν 500 μέτρων εκ της αρχικής θέσεως, ουδεμία αυξομείωσις του μισθώματος επέρχεται, πέραν δε ταύτης το μίσθωμα αναπροσαρμόζεται κατά τα οριζόμενα εις παρ. 8. 3γ. Το αυτό ισχύει και προκειμένου περί μεταφοράς εις άλλα οικήματα των πρακτορείων αυτοκινήτων ή πλοίων ως και της αλλαγής του σημείου διελεύσεως των αυτοκινήτων ή της προσεγγίσεως των πλοίων. 2.Την φόρτωσιν και εκφόρτωσιν του παρ’ αυτών μεταφερομένου παρ’ αυτών μεταφορικών μέσων, ως και επί των μεθ’ ων ανταποκρίνονται τοιούτων (αμαξοστοιχιών, αυτοκινηταμαξών κλπ.). θ)Να εκτελώσι τα δρομολόγιά των δια του καθωρισμένου μέσου μεταφοράς έστω και αν συνεπεία πλημμύρας, καταπτώσεων γεφυρών, καθιζήσεως εδάφους κλπ. ήθελον ευρεθή εις την ανάγκην να παρεκκλίνωσιν εκ της τακτικής αυτών πορείας, εφαρμοζομένων άλλως των διατάξεων της παρ. 6. 1ς΄. Δια τας εκ των ανωτέρω λόγων προσθέτους πορείας του εργολάβου ουδεμία αποζημίωσις καταβάλλεται, εκτός εάν αύται παραταθώσι πέραν των 5 ημερών, οπότε εφαρμόζονται αι διατάξεις της παρ. 8. 3γ΄. Εάν εκ τινός ανωτέρω λόγων ο εργολάβος αδυνατεί να διέλθη εξ όλων ή τινών των επί της ταχ. γραμμής Γραφείων ούτε δια παρεκκλίσεως, ούτος υποχρεούται να αναφέρη αμέσως εις το πλησιέστερον Ταχ. Γραφείον, προσκομίζων άμα και βεβαίωσιν της αρμοδίας Αρχής εξ ης να προκύπτη η αδυναμία εκτελέσεως του δρομολογίου εφ’ ολοκλήρου της διαδρομής ή τμήματος ταύτης, κατά περίπτωσιν, με το καθωρισμένον μέσον μεταφοράς έστω και δια παρεκκλίσεως. Εις την περίπτωσιν ταύτην, εάν μεν διακοπή η υπό του εργολάβου εξυπηρέτησις της γραμμής εφ’ ολοκλήρου της διαδρομής, εκπίπτεται εκ του μισθώματος το αναλογούν ποσόν εις τα μη εκτελεσθέντα δρομολόγια, εάν δε διακοπή η εξυπηρέτησις τμήματος μόνον της γραμμής, εκπίπτεται εκ του μισθώματος  ποσόν  αναλογούν  εις  το  μήκος του  μη εξυπη(Αντί της σελ. 193) Σελ. 193(α) 363-065 Ταχυδρομικές Μεταφορές 22.Γ.β.20 ρετηθέντος τμήματος, εφαρμοζομένων κατ’ αναλογίαν των διατάξεων της παρ. 8 3α΄ και γ΄. Εάν είναι δυνατή η εξυπηρέτησις της ταχ. γραμμής δια των καθωρισμένων μηχανοκινήτων μέσων μεταφοράς κινουμένων εκ των Ταχ. Γραφείων αφετηρίας και τέρματος μέχρι του σημείου της βλάβης της οδού, γέφυρας κλπ. ο εργολάβος υποχρεούται να διαθέση τα προς τούτο, κατά την σύμβασιν μέσα μεταφοράς εις τα τμήματα της οδού τα εκατέρωθεν του σημείου της βλάβης και να εξασφαλίση δι’ ιδίων οργάνων την διαμετακόμισιν του ταχυδρομείου εις τα εκατέρωθεν του σημείου της βλάβης μεταφορικά ταύτα μέσα, άνευ οιασδήποτε προσθέτου αποζημιώσεως. Ι.Να εκτελώσι το ταχ. έργου αυτοπροσώπως, απαγορευομένης απολύτως της χρησιμοποιήσεως ετέρων προσώπων πλην των υπό της Ταχ. Υπηρεσίας ανεγνωρισμένων αναπληρωτών των. Εις περιπτώσεις δεδικαιολογημένου απροόπτου κωλύματος η παραλαβή και παράδοσις των ταχ. αποστολών δύναται να γίνη προσωρινώς και υπ’ ευθύνην του ταχ. εργολάβου, υπό προσώπου υποδεικνυομένου εγγράφως υπ’ αυτού. Αναπληρωταί εργολάβων οίτινες ήθελον εμπιστεύεσθαι τας προς μεταφοράν ταχ. αποστολάς εις πρόσωπα μη ανεγνωρισμένα, αντικαθίστανται αμέσως υπό της Υπηρεσίας άνευ άλλης τινός διατυπώσεως. Ια΄.Να λαμβάνωσιν άπαντα τα μέτρα δια την εξασφάλισιν των μεταφερομένων παρ’ αυτών ταχ. αποστολών εκ του κινδύνου απωλείας, φθοράς, διαβροχής εξ ύδατος ή παραβιάσεως. Ιβ΄.Να διαφυλάττωσι τα χρησιμοποιούμενα παρ’ αυτών οικεία βιβλία και έντυπα της Υπηρεσίας εις καλήν κατάστασιν. 8.Μίσθωμα Ταχ. Εργολάβου 8.1.Το μίσθωμα του εργολάβου καταβάλλεται δεδουλευμένον εντός του α΄ 15/θημέρου του επομένου μηνός, παρά του Ταχ. Γραφείου ούτινος τας μεταφοράς εκτελεί, έναντι εξοφλητικής αποδείξεως. 8.2.Εν περιπτώσει καταβολής τυχόν εις εργολάβον ποσού δια μη εκτελεσθείσας παρ’ αυτού εργασίας, ούτος ουχί μόνον υποχρεούται εις την επιστροφήν του αχρεωστήτως καταβληθέντος ποσού, αλλά τιμωρείται δια προστίμου και διώκεται και ποινικώς, εφ’ όσον ή περίπτωσις. 8.3.Το μίσθωμα του εργολάβου δύναται να αναπροσαρμόζηται εις τας ακολούθους περιπτώσεις. α)Συνεπεία μεταβολής της συχνότητος εξυπηρετήσεως της γραμμής. Σελ. 194(α) 363-066 Εις την περίπτωσιν ταύτην το μίσθωμα αυξομειούται βάσει του αριθμού των πλήρων δρομολογίων άτινα προστίθενται ή αφαιρούνται κατά μήνα. Ο αριθμός ούτος πολλαπλασιάζεται επί τον συντελεστήν κατά δρομολόγιον (πηλίκον διαιρέσεως του αρχικού μισθώματος δια του αριθμού των κατά την σύμβασιν εκτελουμένων κατά μήνα δρομολογίων) και το γινόμενον μειούται κατά 30%. Το προκύπτον εκ του ως άνω υπολογισμού ποσόν, δίδει το ποσόν καθ’ ο δέον να αυξηθή ή μειωθή το αρχικόν μίσθωμα. Εάν εργολάβος τις ανταποκρίνεται προς πλείονα του ενός σημεία της ιδίας ταχ. γραμμής ανίσως απέχοντα εκ του Ταχ. Γραφείου (π.χ. Ταχ. Γραφείον …………………Σ.Σ………. Πρακτ. αυτ/των…….) και κατά την διάρκειαν της συμβάσεως αυξηθώσιν ή μειωθώσι τα υπ’ αυτού εκτελούμενα δρομολόγια, ως προς εν των σημείων ανταποκρίσεως, η αύξησις ή η μείωσις του μισθώματος θα υπολογίζεται ως προς μόνον το σημείον τούτο κατά τα εν τη παρούση παραγράφω εδάφ. α΄ και γ΄ οριζόμενα. β)Συνέπεια μεταβολής του αριθμού των μεταφερομένων ταχ. αποστολών. Εις περίπτωσιν ταύτην και εφ’ όσον η μεταβολή προήλθε λόγω συστάσεως, καταργήσεως ή τροποποιήσεως ετέρας ταχ. γραμμής, το μίσθωμα του εργολάβου αυξομειούται βάσει του αριθμού των επί πλέον ή επί έλαττον μεταφερομένων ταχ. αποστολών κατά τον πρώτον μετά την μεταβολην μήνα. Ο αριθμός ούτος πολλαπλασιάζεται επί τον συντελεστήν κατ’ αποστολήν (πηλίκον διαιρέσεως του αρχικού μισθώματος δια του αριθμού των μεταφερομένων αποστολών κατά τον προ της μισθώσεως της γραμμής μήνα) και το γινόμενον μειούται κατά 30%. Το προκύπτον εκ του ως άνω υπολογισμού ποσόν, δίδει το ποσόν καθ’ ο δέον να αυξηθή ή μειωθή το αρχικόν μίσθωμα. 22.Γ.β.20 Ταχυδρομικές Μεταφορές γ)Συνεπεία μεταβολής του μήκους της γραμμής. Δια μεταβολήν του μήκους της γραμμής, μη υπερβαίνουσα τα 500 μέτρα, ουδεμία αυξομείωσις του μισθώματος δικαιολογείται. Δια την πέραν του ανωτέρω ορίου αυξομείωσιν του μήκους της γραμμής, το μίσθωμα του εργολάβου αυξομειούται βάσει του αριθμού των επί πλέον ή επί έλαττον διανυομένων χιλιομέτρων κατά μήνα. Ο αριθμός ούτος πολλαπλασιάζεται επί τον κατά χιλιόμετεον συντελεστήν (πηλίκον διαιρέσεως αρχικού μισθώματος δια του αριθμού των κατά την σύμβασιν διανυομένων κατά μήνα χιλιομέτρων) και το γινόμενον δίδει το ποσόν καθ’ ο δέον να αυξηθή ή μειωθή το αρχικό μίσθωμα. δ)Συνεπεία μεταβολής του μέσου εξυπηρετήσεως της γραμμής. Επί καθορισμού ως μέσου εξυπηρετήσεως της γραμμής εφίππου ή ποδηλάτου αντί πεζού, το μίσθωμα αυξάνεται κατά ποσόν ίσον με τα 3/4 του συμπεφωνημένου δια τον πεζόν. Εις την αντίθετον περίπτωσιν (πεζού αντί εφίππου ή ποδηλάτου) το μίσθωμα μειούται κατά το 1/3 του συμπεφωνημένου. Επί καθορισμού ως μέσου εξυπηρετήσεως αυτοκινήτου, άμαξας ή μοτοσυκλέτας αντί εφίππου ή ποδηλάτου, το μίσθωμα αυξάνεται κατά ποσόν ίσον προς το συμπεφωνημένον δια τον έφιππον ή τον ποδηλάτην. Εις την αντίθετον περίπτωσιν το μίσθωμα μειούται κατά ποσόν ίσον προς το ήμισυ (50%) του συμπεφωνημένου δι’ αυτοκίνητον, άμαξαν ή μοτοσυκλέτταν. Προκειμένου περί καθορισμού ως μέσου εξυπηρετήσεως πεζού αντί αυτοκινήτου, αμάξης ή μοτοσυκλέττας, το μίσθωμα μειούται κατά ποσόν ίσον προς τα 2/3 του συμπεφωνημένου δια τα μεταφορικά ταύτα μέσα. Εις την αντίθετον περίπτωσιν (αυτοκινήτου αμάξης ή μοτοσυκλέττας αντί πεζού) το μίσθωμα αυξάνεται κατά ποσόν ίσον προς το διπλάσιον του συμπεφωνημένου δια τον πεζόν. Εις τον καθορισμόν πάντως αυτοκινήτου ως μέσου μεταφοράς γραμμής εξυπηρετουμένης δι’ άλλου μέσου, η Ταχ. Υπηρεσία επιφυλάσσει εις εαυτήν το δικαίωμα να λύη μονομερώς την μίσθωσιν, ως προς την γραμμήν ταύτην, και να προέρχεται εις ιδιαιτέραν συμφωνίαν μετά του εργολάβου αναφορικώς με τον καθορισμόν του μισθώματος. ε)Συνεπεία αυξήσεως του αριθμού των γραμματοκιβωτίων, ως και της συχνότητος περισυλλογής της αλληλογραφίας εκ τούτων. Εις την περίπτωσιν αυξήσεως του αριθμού των γραμματοκιβωτίων, το μίσθωμα αυξομειούται βάσει αριθμού των προστεθέντων ή αφαιρεθέντων γραμματοκιβωτίων. Το πηλίκον διαιρέσεως του αρχικού μισθώματος δια του αριθμού των κατά την σύμβασιν τελούντων εν ενεργεία γραμματοκιβωτίων, δίδει το ποσόν καθ’ ο δέον να αυξηθή ή μειωθή το αρχικόν μίσθωμα δι’ έκαστον προστιθέμενον ή αφαιρούμενον γραμματοκιβώτιον. Επί αυξομειώσεως του αριθμού των ενεργουμένων περισυλλογών, ως βάσις αυξομειώσεως του μισθώματος λαμβάνεται το πηλίκον της διαιρέσεως του εις έκαστον γραμματοκιβώτιον αναλογούντων ποσού δια του αριθμού των κατά την σύμβασιν ενεργουμένων κατά 24ωρον περισυλλογών. Το πηλίκον τούτο πολλαπλασιάζεται επί τον αριθμόν των εν ενεργεία γραμματοκιβωτίων και το προκύπτον γινόμενον δίδει το ποσόν, καθ’ ο δέον να αυξηθή ή μειωθή το αρχικόν μίσθωμα, δι’ εκάστην προστιθεμένην ή αφαιρουμένην περισυλλογήν αλληλογραφίας. 8.4.Η κατά τα ανωτέρω αναπροσαρμογή του μισθώματος των ταχ. εργολάβων ενεργείται δι’ αποφάσεως του Γενικού Διευθυντού Ταχυδρομείων. 8.5.Το μίσθωμα υπόκειται εις τας κατωτέρω κρατήσεις εις βάρος του ταχ. εργολάβου. α)Εις την υπέρ του Μετοχικού Ταμείου Πολιτικών Υπαλλήλων κράτησιν. β)Εις την υπέρ του Ταμείου Προνοίας Δημοσίων Υπαλλήλων τοιαύτην και  γ)Εις το αναλογικόν τέλος χαρτοσήμου. 9.Αναπληρωταί Ταχ. Εργολάβων 9.1.Εις περίπτωσιν αδυναμίας ταχ. εργολάβου ίνα εξυπηρετή αυτοπροσώπως την οικείαν ταχ. γραμμήν, δύναται ούτος να υποδείξη εγγράφως εν ή πλείονα πρόσωπα προς αναγνώρισίν των ως αναπληρωτών αυτού. Η αναγνώρισις του υπό του ταχ. εργολάβου προτεινομένου αναπληρωτού γίνεται δι’ αποφάσεως της οικείας Ταχυδρομικής Δ/νσεως, ανακοινουμένης εις την προϊσταμένην ταύτης Περιφερειακήν Ταχ. Επιθεώρησιν και εις την αρμόδιαν Διεύθυνσιν του Υπουργείου, εφ’ όσον προηγουμένως κατατεθή αυτή έγγραφος δήλωσις τούτου, ότι δεν υπάγεται εις τας καθοριζομένας υπό της παρ. 3.2 εξαιρέσεις και ότι δέχεται ίνα αναπληροί τον ταχ. εργολάβον καθιστάμενος μετ’ αυτού συνυπεύθυνος δια πάσαν καθυστέρησιν, φθοράν, απώλειαν ή υπεξαίρεσιν παραδοθείσης αυτώ ταχ. αποστολής. Εν περιπτώσει ψευδούς δηλώσεως ο αναγνωρισθείς αναπληρωτής αποβάλλεται και επακολουθούσι κατ’ αυτού αι συνέπειαι περί ψευδούς δηλώσεως. 9.2.Δια τους αναπληρωτάς ταχ. εργολάβων έχουσιν εφαρμογήν αι διατάξεις του δια του ΜΘ΄/1948 ψηφίσματος κυρωθέντος υπ’αριθ. 516/1948 Α. Νόμου ως ούτος ετροποποιήθη δια της Θ/1967 Συντακτικής Πράξεως. Προκειμένου περί Εταιρειών, Συνεταιρισμών ή Οργανισμών μεταφορών, τα όργανα τούτων νομιμοποιούνται     άνευ      ετέρας      διατυπώσεως (Αντί της σελ. 195) Σελ. 195(α) 363-067 Ταχυδρομικές Μεταφορές 22.Γ.β.20 εις την εκτέλεσιν της μεταφοράς του Ταχυδρομείου. 10.Κυρώσεις 10.1.Δια πάσαν υπαιτιότητι του ταχ. εργολάβου ή των αναπληρωτών αυτού παράβασιν οιουδήποτε των όρων της παρούσης (οίτινες έσονται όροι του μισθωτηρίου συμβολαίου ή της μισθωτηρίου συμβάσεως) ή δια πάσαν παράλειψιν ή ατελή εκπλήρωσιν των συμβατικών του υποχρεώσεων ή δι’ απρεπή συμπεριφοράν προς το Ταχ. προσωπικόν εν γένει, οι Ταχ. εργολάβοι τιμωρούνται δια προστίμου επιβαλλομένου αυτοίς παρά των προϊσταμένων των Ταχ. Δ/νσεων και εξινουμένου μέχρι του ενός τρίτου του μηνιαίου μισθώματος χωρίς τούτο να δύναται εν πάση περιπτώσει να υπερβή τας 2.000 δραχμάς. Αι αποφάσεις επιβολής ποινής εις ταχ. εργολάβον εκδίδονται μετά κλήσιν αυτού εις απολογίαν κοινοποιουμένην επί αποδείξει. Η ορισθησομένη προθεσμία υποβολής της απολογίας δεν δύναται να είναι ανωτέρα των 10 ημερών. 10.2.Εις περίπτωσιν καθ’ ην Ταχ. Δ/νσις ήθελε κρίνει ανεπαρκή την αρμοδιότητά της προς κολασμόν συμβατικής τινός παραβάσεως, υποβάλλει την σχηματισθείσαν αλληλογραφίαν εις το Υπουργείον (Δ/νσις Ταχ. Εκμ/σεως) όπερ δικαιούται να επιβάλη ανεκκλήτως πρόστιμα εξικνούμενα μέχρις ολοκλήρου του μισθώματος, ανεξαρτήτως του ότι τούτο δύναται και αυτεπαγγέλτως να τιμωρήση δι’ οιανδήποτε συμβατικήν παράβασιν τους ταχ. εργολάβους. 10.3.Κατά των παρά των προϊστάμενων των Ταχ. Δ/νσεων επιβαλλομένων ποινών του προστίμου, της περικοπής του μισθώματος, του καταλογισμού κλπ., χωρεί έφεσις υποβαλλομένη εντός δεκαημέρου από της κοινοποιήσεως της σχετικής αποφάσεως. Επί της εφέσεως, ήτις δέον να υποβάλλεται δια γνωμοδοτικής αναφοράς της επιβαλλούσης την ποινήν Αρχής, αποφαίνεται ανεκκλήρως ο Υπουργός. 10.4.Μετά δύο πρόστιμα επιβληθέντα εις εργολάβον δι’ ανωμαλίαν λαβούσαν χώραν υπαιτιότητι του αναπληρωτού του, ο εργολάβος υποχρεούται να προβή άνευ ιδιαιτέρας προσκλήσεως εις την αντικατάστασιν αυτού, άλλως ο αναπληρωτής αποπέμπεται, αναπληρούμενος παρά της Ταχ. Υπηρεσίας δι’ εκτάκτου εις βάρος του εργολάβου, όστις δια την αμέλειάν του ταύτην υπόκειται εις πειθαρχικήν δίωξιν. Σελ. 196(α) 363-068 10.5.Τα επιβαλλόμενα εις τους ταχ. εργολάβους πρόστιμα, τα καταλογιζόμενα εις τούτους ποσά επί απωλεία, βλάβη κλπ., ταχ. αντικειμένων εν γένει ως και τα δαπανηθέντα εις βάρος τούτων ποσά δια την δι’ εκτάκτων μέσων μεταφοράν ταχ. αποστολών, εκπίπτονται εκ του πρώτου καταβαλλομένου μισθώματος, εκτός εάν ούτος προσαγάγη γραμμάτιον καταβολής αυτών εις το Δημόσιον Ταμείον. 10.6.Προκειμένου περί συμβατικών γραμμών εξυπηρετουμένων δωρεάν ή προκειμένου περί ταχ. εργολάβων ενεργούντων την μεταφοράν δωρεάν, τα επιβαλλόμενα πρόστιμα εισπράττονται κατά τας περί εισπράξεως Δημοσίων εσόδων κειμένας διατάξεις. 10.7.Μετά τρία εντός έτους πρόστιμα, η αρμόδια Περιφερειακή Ταχ. Επιθεώρησις ή το Υπουργείον, προκειμένου περί γραμμών της παρ. 5.5α. δύναται να κηρύξη έκπτωτον τον ταχ. εργολάβον. Έκπτωτος επίσης κηρύσσεται ο εργολάβος εις περίπτωσιν καθ’ ην ούτος εγκαταλείψει αδικαιολογήτως την εκτέλεσιν των δρομολογίων του πλέον των οκτώ συνεχών ημερών, ως και εις περίπτωσιν απωλείας ή παραβιάσεως παραδοθείσης εις αυτόν ή εις τα όργανα του ταχ. αποστολής προς μεταφοράν. 22.Γ.β.20 Ταχυδρομικές Μεταφορές 10.8.Εις πάσας τας προβλεπομένας δια της παρούσης αποφάσεως περιπτώσεις εκπτώσεως εργολάβων εκ της αναληφθείσης υπ’ αυτού εργολαβίας, ενεργείται νέα δημοπρασία εις βάρος τούτων και των εγγυητών των. Αι Ταχ. μεταφοραί, μέχρι της αναλήψεως αυτών, υπό των νέων εργολάβων, εκτελούνται δι’ εκτάκτων μέσων αντιστοίχων προς τα υπό της οικείας συμβάσεως καθωρισμένα. Εάν το μίσθωμα του αναδειχθησομένου εκ της νέας δημοπρασίας εργολάβου είναι ανώτερον του συμπεφωνημένου τοιούτου μετά του κηρυχθέντος εκπτώτου, το επί πλέον ποσόν βαρύνει τούτον και τον εγγυητήν του. Το εν λόγω ποσόν ως και αι δαπάναι δια την πληρωμήν των εκτάκτων μέσων καταλογίζονται εις βάρος των εκπτώτων εργολάβων και των εγγυητών των και εισπράττονται κατά τα περί εισπράξεως Δημοσίων εσόδων ισχύοντα. 10.9.Ουδεμία προσφυγή εις τα Δικαστήρια επιτρέπεται εις τους Ταχ. εργολάβους, τους αναπληρωτάς αυτών και τα υπ’ αυτούς πρόσωπα, δια τας εκ της εργολαβίας διαφοράς, ως και δια πάσαν κατά τους ανωτέρω όρους επιβολήν εις αυτούς προστίμων, δια καταλογισμούς αποζημιώσεων, δια περικοπάς μισθωμάτων και δια πάσαν εν γένει κύρωσιν επιβαλλομένην εις αυτούς κατ’ εφαρμογήν των διατάξεων της παρούσης. 10.10.Πάσα διαφορά μεταξύ του Δημοσίου και του Ταχ. εργολάβου ως προς την ερμηνείαν και εφαρμογήν των όρων της συμβάσεως λύεται δια διαιτησίας, διοριζομένων υπό του οικείου Περιφερειακού Ταχ. Επιθεωρητού και του εργολάβου ανά ενός διαιτητού αποφαινομένου ανεκκλήτως εν περιπτώσει δε μη συμφωνίας, αποφαινομένου του εν τη έδρα της Περιφερειακής Ταχ. Επιθεωρήσεως Προέδρου Πρωτοδικών, ως επιδιαιτητού. 10.11.Η ισχύς της παρούσης αποφάσεως άρχεται από της μισθωτικής περιόδου 1969-1971. 